《武陵春 其二》
宋代·卢炳

碧池如染，把玻璃甃就，纤埃都绝。西国夫人空里坠，圆盖亭亭排列。

莹质无瑕，尘心不染，远社堪重结。当时盛事，虎溪茗碗翻雪。

千载此意谁论，人争买笑，醉眼看罗袜。坐上如今皆我辈，素蕴从来蠲洁。

击节临风，停杯对月。浩气俱英发。两翁仙举，玉堂正在金阙。

作者简介：卢炳，约宋高宗绍兴初前后在世（即约公元一一三一年前后在世）字叔阳，（一作叔易）号丑斋，里居及生卒年均不祥。尝仕州县，多与同官唱和。其他事迹不可考。著有哄堂词（亦作烘堂词）一卷，《文献通考》为辞通俗，咏物细腻。